**Д О Г О В О Р**

**№…………/……………..**

Днес, .................................. г., в гр. София, между:

**1. УМБАЛ “Св. Екатерина” ЕАД**, със седалище и адрес: гр. София, бул. „П. Славейков“ № 52а, вписано в търговския регистър на Агенцията по вписванията, ЕИК 831605845, представлявано от проф. д-р Г. Начев, д. м. н. – изпълнителен директор, наричано по-нататък в Договора **ВЪЗЛОЖИТЕЛ,** от една страна,

**и**

**2. "С & Т БЪЛГАРИЯ" ЕООД**, със седалище и адрес: област София (столица), община Столична, гр. София 1528, район Искър, бул. Искърско шосе No 7, бл. Търговски център, Европа - Сграда № 6, ет. 3, вписано в търговския регистър на Агенцията по вписванията, ЕИК 831131023, представлявано от Васил Младенов Минев и Злати Стойчев Петров – управители, тел. 02 965 17 10, факс 02 965 17 10, e-mail snt@snt.bg наричано по-нататък в договора **ИЗПЪЛНИТЕЛ,** от друга страна,

В изпълнение на Решение № …….………от …….05.2020 г. за възлагане на обществената поръчка чрез договаряне без предварително обявление, с предмет: ***“*** Доставка и монтаж на резервни части за ангиографски апарат Innova 2100 IQ ***“***,осъществена с договаряне без предварително обявление на основание 79, ал.1, т. 6 от Закона за обществените поръчки, обявена с Решение № ОП-…….-…….. от дата 03.06.2020 г., вписана в Регистъра на обществените поръчки под уникален № 980422 на 03.06.2020 г. и на основание чл.112 ал.1 от Закона за обществени поръчки, се сключи настоящият договор за следното:

# І. ПРЕДМЕТ НА ДОГОВОРА

1. **ИЗПЪЛНИТЕЛЯТ** се задължава да достави и монтира **резервни части за 1 /един/ брой рентгенов апарат - Охладител за ренгенова тръба към компютърен томограф AquillionOne Toshiba – Heat exchanger, със съответната окомплектовка**, по наименование, съгласно техническата спецификация на ВЪЗЛОЖИТЕЛЯ, посочени в Приложение № 1, неразделна част от настоящия договор.

# ІІ. СРОК НА ДОГОВОРА

**2.1.** Настоящият Договор влиза в сила от дата на неговото подписване от Страните /*датата на регистриране в деловодната система на ВЪЗЛОЖИТЕЛЯ, която се поставя на всички екземпляри на Договора*/ и е със срок на действие до изтичане на гаранционния срок на доставените резервни части, след монтажа и тестването на работата на основната машина, а именно - 12 месеца съгласно офертата на изпълнителя.

# ІIІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА

**3.1.** Цените на резервните части са предложените от ИЗПЪЛНИТЕЛЯ цени в офертата му в лева, без ДДС, и включват всички разходи за изпълнение на поръчката франко адреса на ВЪЗЛОЖИТЕЛЯ.

**3.2.** Цената на всяка от резервните части е фиксирана и не подлежи на промяна през периода на действие на договора, освен в случаите, предвидени в ЗОП*.*

**3.3.** Общата стойност на доставките по договора е **…………. /……………………/ без ДДС или ……………. /…………………………/ с ДДС.**

# ІV. УСЛОВИЯ И НАЧИН НА ПЛАЩАНЕ

**4.1.** Плащанията по настоящия договор са в български лева и се извършват чрез банков превод от страна на ВЪЗЛОЖИТЕЛЯ по следната банкова сметка на ИЗПЪЛНИТЕЛЯ:

Банка: ………………

BIC: ……………..

IBAN: …………………….

**4.2.** Плащането на стойността на доставката и монтажа става с платежно нареждане по банковата сметка на ИЗПЪЛНИТЕЛЯ в срок до 60 (шестдесет) дни след изпълнението на доставката и монтажа, подписан приемо-предавателен протокол, издадена фактура в оригинал***.***

**4.3.** В случай на промяна на банковата сметка по т. 4.1 ИЗПЪЛНИТЕЛЯТ се задължава своевременно писмено да уведоми ВЪЗЛОЖИТЕЛЯ.

# СРОК ЗА ДОСТАВЯНЕ

**5.1**. Доставянето и монтажа на резервните части, предмет на настоящия договор, се извършва в срок до ……..05.2020 г.

# МЯСТО НА ДОСТАВЯНЕ

**6.1**. Мястото на доставяне на резервните части е до краен получател – франко адреса на УМБАЛ „СВЕТА ЕКАТЕРИНА” ЕАД, гр. София, бул. “Пенчо Славейков” № 52А.

**6.2.** Рискът от случайно погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне.

# VIІ. ДАТА НА ДОСТАВЯНЕ

**7.1.** За дата на доставяне се счита датата, на която стоките са пристигнали при крайния получател, съгласно приемо-предавателния протокол.

# VIІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

8.1. ИЗПЪЛНИТЕЛЯТ се задължава:

8.1.1. да достави и монтира резервните части в договорения срок, съответни на посочените в техническата спецификация;

8.1.2. да извършва доставката със собствен транспорт и за своя сметка;

8.1.3. да състави и подпише фактура и приемо-предавателен протокол, съгласно раздел Х от настоящия договор;

8.1.4. да представи гаранция за изпълнение на договора в размер на 5 % от общата му стойност, посочена в т. 3.3.

8.2. ИЗПЪЛНИТЕЛЯТ носи пълна отговорност за качественото и в срок изпълнение на дейностите, за които е ангажирал подизпълнители.

8.3. ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на доставката и монтажа.

8.4. ИЗПЪЛНИТЕЛЯТ има право да иска приемане на доставката и извършването на монтажа чрез определено от ВЪЗЛОЖИТЕЛЯ лице.

8.5. ИЗПЪЛНИТЕЛЯТ има право да получи от ВЪЗЛОЖИТЕЛЯ съответното възнаграждение, съгласно раздел III от настоящия договор.

ІX. ПРАВА И ЗАДЪЛЖЕНИЯ НА ВЪЗЛОЖИТЕЛЯ

1. ВЪЗЛОЖИТЕЛЯТ се задължава:
   1. да заяви на ИЗПЪЛНИТЕЛЯ доставката и монтажа, предмет на настоящия договор;
   2. да приеме доставените в срок и на място резервни части, съответстващи на техническата спецификация към настоящия договор, както и монтажа им, и да подпише приемо-предавателен протокол и фактура;

**9.3.** да заплати доставените резервни части, след монтажа и тестването им, в уговорения срок.

* 1. **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да изпълни предмета на договора в срок и без отклонения.

# Х. ПРИЕМАНЕ И ПРЕДАВАНЕ НА СТОКИТЕ. МОНТАЖ И ТЕСТВАНЕ.

**10.1.** Предаването иприемането на резервните части се осъществява от определени представители на ВЪЗЛОЖИТЕЛЯ, на ИЗПЪЛНИТЕЛЯ.

**10.2.** При изпълнение на доставката и монтажа длъжностно лице, определено от ИЗПЪЛНИТЕЛЯТ, съставя приемо-предавателен протокол в два екземпляра - по един за всяка от страните по договора, и подписва двата екземпляра от страна на ИЗПЪЛНИТЕЛЯ. В протокола се вписват: ………………………. /данните на резервните части/.

**10.3.** Резервните части се приемат от длъжностно лице, определено от ВЪЗЛОЖИТЕЛЯ, в присъствието наупълномощени представители на **ИЗПЪЛНИТЕЛЯ**, които подписват двата екземпляра на приемо-предавателния протокол в момента на доставката на заявените стоки и вписва деня и часа на доставката.

**10.4.** Стоките трябва да бъдат транспортирани, съгласно установените за това ред и условия, и същите следва да са опаковани в опаковки, които ги запазват от всякакви повреди по време на транспортирането им.

**10.5** Доставените резервни части се монтират и тестват на основната машина - **……………...**

**10.6** ИЗПЪЛНИТЕЛЯТ носи отговорност за вреди, произлезли при транспортиране и монтаж, несъответстващ на техническите спецификации.

# ХI. КАЧЕСТВО И СРОК НА ГОДНОСТ

**11.1.** Доставяните стоки трябва да отговарят на изискванията на техническата спецификация за всяко от тях.

**11.2.** Към датата на приемо-предавателния протокол се посочва и гаранционният срок на доставените резервни части.

# ХIІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ

**12.1.** ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ:

**12.1.1**. за явни недостатъци:

а) когато доставените резервни части не отговарят на техническата спецификация по договора

б) когато доставените резервни части дефектират при тестване на основния апарат, за който са предназначени.

**12.1.2.** при съмнения в качеството по смисъла на ЗМИ.

**12.2.1.** Рекламации за явни недостатъци се правят при тестването на основната машина след извършването на ремонта й.

**12.3.** В случаите по т. 12.2.1 и т. 12.2.2 длъжностното лице, определено от ВЪЗЛОЖИТЕЛЯТ, е длъжно да уведоми писмено ИЗПЪЛНИТЕЛЯ за установените явни недостатъци като изпрати копие от констативния протокол.

**12.4**. В констативния протокол се вписва номера и датата на договора, номера и датата на фактурата за съответната доставка, точното наименование на рекламираните стоки с техния партиден номер, основанието за рекламация и конкретното искане на ВЪЗЛОЖИТЕЛЯ.

**12.5.** При рекламация за явни недостатъци ИЗПЪЛНИТЕЛЯТ е длъжен в срок до 24 часа от получаване на констативния протокол и/или приемо-предавателния протокол да достави за своя сметка резервните части на мястото на доставяне.

# ХІII. ОТГОВОРНОСТИ ПРИ НЕИЗПЪЛНЕНИЕ, НЕУСТОЙКИ

**13.1.** При неизпълнение на задължението си за плащане в договорените срокове по настоящия договор ВЪЗЛОЖИТЕЛЯТ дължи обезщетение в размер на законната лихва от деня на забавата.

**13.2.** При забавяне на изпълнението на договора, ИЗПЪЛНИТЕЛЯТ дължи неустойка в размер на 10 (десет) % върху стойността на договора.

**13.3.1.** Плащането на договорените и дължими неустойки се извършва чрез прихващане на насрещни парични задължения на ВЪЗЛОЖИТЕЛЯ.

**13.3.2.** За извършване на прихващането ВЪЗЛОЖИТЕЛЯТ прави писмено изявление до ИЗПЪЛНИТЕЛЯ. Двете насрещни задължения се смятат за погасени до размера на помалкото от тях от деня, в който прихващането е могло да се извърши.

**13.3.3.** Когато в случаите по т. 13.3.1 сумите не са достатъчни ИЗПЪЛНИТЕЛЯТ превежда остатъка от дължимите неустойки в определен от ВЪЗЛОЖИТЕЛЯ срок и по посочена от него банкова сметка.

**13.4.** Ако договорените и дължими неустойки не могат да бъдат издължени по реда на прихващането или не бъдат доброволно изплатени, ВЪЗЛОЖИТЕЛЯТ задържа част или цялата гаранция за изпълнение на договора.

**13.5.** ВЪЗЛОЖИТЕЛЯТ има право и на обезщетение за претърпените вреди и пропуснати ползи, когато те надхвърлят размера на договорената неустойка.

# ХIV. ФОРСМАЖОРНИ ОБСТОЯТЕЛСТВА

**14.1.** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.

**14.2.** Страната, която се позове на обстоятелство от извънреден характер по смисъла на предходната т. 14.1, което е причина за неизпълнение на задължения по договора, е длъжна незабавно от възникването му писмено да уведоми другата страна по договора по факс или e-mail, в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване ИЗПЪЛНИТЕЛЯТдължи неустойки, съгласно т. 13.2. и т. 13.3. от настоящия договор,както и обезщетение за настъпилите от това вреди.

**14.3.** Отношенията между страните по повод неизпълнение на задължение/ задължения, причинено от непреодолима сила, се уреждат съгласно гражданското законодателство на Република България.

**14.4.** Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

# ХV. СПОРОВЕ

**15.1.** Възникналите през времетраене на договора спорове и разногласия между страните се решават чрез преговори между тях.

**15.2.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентният съд по реда на ГПК.

# ХVI. СЪОБЩЕНИЯ

**16.1.** Всички съобщения между страните, свързани с изпълнението на този договор, са валидни, ако са направени в писмена форма и са подписани от определените длъжностни лица от ИЗПЪЛНИТЕЛЯ и ВЪЗЛОЖИТЕЛЯ.

**16.2**. За дата на съобщението се смята:

а) датата на предаването – при ръчно предаване на съобщението;

б) датата на пощенското клеймо на обратната разписка – при изпращане по пощата;

в) датата на приемането – при изпращане по телефакс или e-mail .

**16.3.** За валидни адреси на съобщения, свързани с настоящия договор, се смятат:

ЗА ИЗПЪЛНИТЕЛЯ: ЗА ВЪЗЛОЖИТЕЛЯ:

………………………………… УМБАЛ “Света Екатерина” ЕАД

гр. София ……… район …….. гр. София - 1431

…………………………….. бул. „Пенчо Славейков” № 52А

факс: ……………. факс №: 02 91 59 669/443

e-mail ………………… e-mail …………………

тел… ……………….. тел…………………………

**16.4**. При промяна на адреса, съответната страна е длъжна да уведоми другата в срок от 3 работни дни за промяната.

# ХVII. ГАРАНЦИЯ ЗА ИЗПЪЛНЕНИЕ

## 17.1. Размер и форми на Гаранция за изпълнение

17.1.1. Изпълнението на договора се обезпечава с представена от ИЗПЪЛНИТЕЛЯ Гаранция за изпълнение в размер на ……….. (……………………………..) лева, представляващи 5 % (пет процента) от неговата обща стойност, без ДДС.

17.1.2. Форма на гаранциите: Изпълнителят избира формата на гаранцията измежду една от следните:

1. парична сума внесена по банковата сметка на Възложителя;
2. банкова гаранция; или
3. застраховка, която обезпечава изпълнението чрез покритие на отговорността на Изпълнителя.

## 17.2. Срок на валидност/срок на задържане

17.2.1. Гаранцията за изпълнение е със срок на валидност от датата на подписване на Договора, като 3 % от гаранцията се освобождава до 30 (тридесет) дни след изтичане на срока на договора или неговото изпълнение. Останалите 2 % от гаранцията са за обезпечаване на гаранционната поддръжка и се освобождават след изтичане на гаранционния срок на доставените и монтирани резервните части.

## 17.3. Условия и ред за предоставяне на Гаранцията за изпълнение

17.3.1. Когато Гаранцията се представя във вид на парична сума, тя се внася по следната банкова сметка на Възложителя:

**Банка Интернешънъл Асет Банк АД, клон Галакси**

**IBAN:BG45IABG81231000185400,**

**BIC : IABGBGSF**

Всички банкови разходи, свързани с преводите на сумата са за сметка на Изпълнителя;

**17.3.2.** Когато Гаранцията за изпълнение се представя във формата на банкова гаранция, при подписването на Договора ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

17.3.2.1. да бъде безусловна и неотменяема банкова гаранция, във форма, предварително одобрена от/съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

17.3.2.2. да бъде издадена от обслужващата банка на ИЗПЪЛНИТЕЛЯ [банка или клон на чуждестранна банка, които разполагат с валидно разрешение за извършване на банкова дейност на територията на Република България, предварително одобрена от/съгласувана с ВЪЗЛОЖИТЕЛЯ и

17.3.2.3. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

17.3.3. Когато Гаранцията за изпълнение се представя във формата на застраховка, при подписването на Договора ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ /в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

17.3.3.1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

17.3.3.2. да бъде издадена от застраховател или клон на чуждестранен застраховател, които разполагат с валиден лиценз за извършване на застрахователна дейност на територията на Република България, предварително одобрен от/съгласуван с ВЪЗЛОЖИТЕЛЯ; и

17.3.3.3. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗ**ЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**ГАРАНЦИЯТА ЗА ИЗПЪЛНЕНИЕ НА ДОГОВОРА СЕ ПРЕДСТАВЯ ПОД ФОРМАТА НА ЗАСТРАХОВКА.**

17.3.4. Непредставянето от ИЗПЪЛНИТЕЛЯ на Гаранцията за изпълнение при подписване на Договора е основание ВЪЗЛОЖИТЕЛЯТ да не сключи Договора.

## 17.4. Условия и ред за усвояване на Гаранцията за изпълнение

17.4.1. ВЪЗЛОЖИТЕЛЯТ има право да усвои изцяло или частично Гаранцията за изпълнение в случай на неизпълнение на задълженията на ИЗПЪЛНИТЕЛЯ по Договора. ВЪЗЛОЖИТЕЛЯТ има право да усвои такава част, каквато съответства на неизпълнението, включително може да удържа суми от Гаранцията за начислени лихви, за неустойки и/или обезщетения.

17.4.2. При едностранно прекратяване на Договора от ВЪЗЛОЖИТЕЛЯ по вина на ИЗПЪЛНИТЕЛЯ, Гаранцията за изпълнение се усвоява изцяло като обезщетение за прекратяване на Договора.

17.4.3.Усвояването на суми по Гаранцията за изпълнение не лишава ВЪЗЛОЖИТЕЛЯ от правото да търси обезщетение за вреди, надвишаващи получената сума по Гаранцията за изпълнение.

## 17.5. Условия и ред за освобождаване на гаранцията

17.5.1. При липса на възражения/претенции във връзка с изпълнението на Договора от страна на ВЪЗЛОЖИТЕЛЯ, той освобождава Гаранцията за изпълнение (връща паричната сума/оригинала на издадената банкова гаранция/застраховка) в срок от 30 дни след приключване на изпълнението или изтичане срока на Договора, без да дължи лихви за периода, през който Гаранцията за изпълнение е престояла при него (в случай че е под формата на парична сума). Ако ИЗПЪЛНИТЕЛЯТе представил парична сума като гаранция за изпълнение, същата ще бъде преведена по посочената в офертата на ИЗПЪЛНИТЕЛЯ банкова сметка. Ако ИЗПЪЛНИТЕЛЯТ е представил банкова гарация за изпълнение, то е необходимо да се яви в отдел «Финансово-счетоводен» на УМБАЛ “Света Екатерина” ЕАД за получаване на оригинала й.

17.5.2. Гаранцията за изпълнение или част от нея не се освобождава от

ВЪЗЛОЖИТЕЛЯ, ако в процеса на изпълнение на Договора е възникнал спор между Страните във връзка с изпълнение/неизпълнение на задълженията на ИЗПЪЛНИТЕЛЯ и въпросът е отнесен за решаване пред съответната юрисдикция. При решаване на спора в полза на ВЪЗЛОЖИТЕЛЯ той може да усвои Гаранцията за изпълнение.

17.5.3. Ако спорът е решен в полза на ИЗПЪЛНИТЕЛЯ, ВЪЗЛОЖИТЕЛЯТ освобождава гаранцията в срок до 30 дни от узнаване на съдебния акт, без да дължи лихви или неустойки.

# ХVIІІ. ДРУГИ УСЛОВИЯ

**18.1.** Нито една от страните няма право да прехвърля правата и задълженията, произтичащи от този договор, на трета страна, освен в случаите, посочени в ЗОП.

**18.2.** Настоящият Договор може да бъде изменян с писмено допълнително споразумение:

**18.2.1.** Съгласно чл. 116, ал.1, т.1, т.3 и т.5 от ЗОП, като се предвиждат следните възможности за изменение на договора:

* При липса на нов договор със същия предмет, сключен по реда на ЗОП, договорът продължава своето действие до сключването на нов договор, но не повече от 6 месеца;
* Стойността на договора се определя като предложената цена е за изпълнение на поръчката за 12 месеца, но стойността може да се измени при условията на чл.116, ал.1, т.6 от ЗОП;
* При намаляване общата стойност на договора поради намаляване на договорените цени;
* Договорената цена по договора за обществената поръчка може да се изменя на основание изменение на държавно регулирани цени, правещо невъзможно изпълнение на договора при договорените условия;
* В случай на цялостна или частична замяна на медицинските изделия, включени в предмета на договора, когато това е в интерес на възложителя, не води до увеличаване на общата стойност на договора и заменящите изделия съответстват на изискванията на техническите спецификации от обществената поръчка или имат предимства в сравнение със заменяните.

**18.2.2.** Договорът може да бъде изменян и в случаите, в които се налага замяна на изпълнителя с нов изпълнител, при условие че първоначално избраният не е в състояние да продължи изпълнението на договора. Замяната на изпълнител е допустима, ако са изпълнени едновременно следните условия:

* + - * невъзможността за изпълнение от първоначалния изпълнител се дължи на обстоятелства, които са настъпили независимо от добросъвестното поведение и/или положена дължима грижа от изпълнителя /например: действия на трети лица/производител/официален представител, които препятстват възможността за изпълнение на първоначалния изпълнител и които са възникнали по време на или след провеждане на процедурата/;
      * за новия изпълнител не са налице основанията за отстраняване от процедурата и той отговаря на първоначално установените критериии за подбор; новият изпълнител има оторизационен документ; оферираните продукти съответстват на техническата спецификация на възложителя.

**18.2.3**. и в други случаи, но само по реда и основанията на чл.116 от ЗОП.

**18.3.** Настоящият договор се прекратява:

**а)** с изтичане на уговорения срок;

**б)** по взаимно съгласие на страните, изразено писмено;

**в)** от ВЪЗЛОЖИТЕЛЯ при условията на чл. 118 и чл. 119 от Закона за обществените поръчки;

**г)** без предизвестие от страна на ВЪЗЛОЖИТЕЛЯ**:**

* + - * по реда на чл.73 от ППЗОП;
      * в случаите когато ИЗПЪЛНИТЕЛЯТ не изпълни точно някое от задълженията си по договора;
      * в случаите когато ИЗПЪЛНИТЕЛЯТ използва подизпълнител, който е различен от този, посочен в офертата му;
      * в случаите когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация;

* 1. За всички неуредени въпроси във връзка със сключването, изпълнението и прекратяването на този договор, се прилагат разпоредбите на Закона за обществените поръчки, Търговския закон и на Закона за задълженията и договорите, и останалото действащо в Р. България законодателство.

Неразделна част от настоящия договор са следните приложения:

Приложение № 1 – наименование на изделията, съгласно техническата спецификация на Възложителя;

Приложение № 2 – Техническа спецификация на ВЪЗЛОЖИТЕЛЯ;

Приложение № 3 – Техническо предложение на ИЗПЪЛНИТЕЛЯ за изпълнение на поръчката;

Приложение №4 – Предлагана цена на ИЗПЪЛНИТЕЛЯ.

Приложение №5 - Гаранция за изпълнение. Приложение №6 - Документите по чл.58 от ЗОП.

Настоящият договор се състави и подписа в два еднообразни екземпляра - по един за всяка от страните.

**ДОГОВАРЯЩИ СЕ СТРАНИ:**

**ЗА ИЗПЪЛНИТЕЛЯ: ………………. ЗА ВЪЗЛОЖИТЕЛЯ: …………….** …………………………. проф. д-р Г. Начев, д.м.н.

|  |  |
| --- | --- |
| ………………………….  ………………………….. | Изпълнителен директор  УМБАЛ „Св. Екатерина“ ЕАД |

**ПРИЛОЖЕНИЕ № 1**

**Техническа спецификация за доставка**